Rafał Trzaskowski

Rafał Kazimierz Trzaskowski (uttales ˈrafaw kaˈʑĩmʲjɛ tʂaskɔfski, født 17. januar 1972) er en polsk statsviter og politiker (Platforma Obywatelska). Han var medlem av Europaparlamentet fra 2009 til 2013, var minister for administrasjon og digitalisering fra 2013 til 2014 og statssekretær i utenriksdepartementet fra 2014 til 2015. Han ble medlem av Polens parlament i 2015 og ordfører i Warszawa i 2018. Trzaskowski var kandidat ved presidentvalget i Polen i 2020. Andrzej Duda stilte til gjenvalg ved presidentvalget i Polen 2020, og han vant dette. Duda vant valget i andre omgang med 51,2 % av stemmene mot Trzaskowski som fikk 48,8 %. OSSE kritiserte TVP, det nasjonale polske fjernsynet, for ikke å være nøytrale i dekningen valgkampen i 2020 og mente at enkelte reportasjer hadde et fremmedfiendtlig og antisemittisk preg. Press-Service Monitoring Mediów, et polsk byrå for medieovervåkning, meldte at i tiden 3-16. juni 2020 var 97 % av innslagene i TVPs hovednyhetssending positive i omtalen av Duda, mens 3 % var nøytrale; tallene for omtaler av Trzaskowski 87 % negative og 13 % nøytrale.

Trzaskowski har tatt til orde for å utarbeide et charter for LHBT-minoriteten. Han har også gått inn for gratis barnehager og bedret kollektivtrafikk.

Referanser

Eksterne lenker 
 
 
 

Polske borgermestere‎
Polske politikere